THYS & TRIX - FILM - Bloss Magazine
THYS & TRIX – FILM
'Thys & Trix' is 'n skaterlag aksiekomedie met Leandie du Randt Bosch en Bouwer Bosch in die hoofrolle.
Speurder Solomons ondersoek die bedrywighede van 'n misdaad-sindikaat in 'n eksklusiewe gholflandgoed buite Mosselbaai. Vanweë hulle 'vanilla-voorkoms' word Thys en Trix vir die eerste keer uitgesonder as die bekwaamste span om 'n ondersoek te lei, of eerder te laat ly, maar die feit dat hulle moet voorgee om 'n getroude paartjie te wees om die ondersoek geloofwaardig te maak, bemoeilik die situasie. Solomons sal hulle vergesel, maar is glad nie ingenome met die feit dat hy die butler gaan wees nie.